open-index/open-wikipedia-markdown huggingface dataset:
Таксон

**Таксон** — група объектох, котры мають общы характеристикы и знакы, што дають основу и можность однести их ку певным таксономичным категориям. Таксон выокремлять ся подля многых знакох и властностей: сполочне походжѣня, устрой, функции. Таксон в биологии означать групу организмох, котры споены в конкретну таксономичну категорию. 

Напримѣр, виды 
:*Глиста дѣтска Ascaris lumbricoides*, 
:*Глиста свинска Ascaris suum*, 
:*Глиста куряча Ascaridia galli*, 
:*Глиста конска Parascaris equorum*
суть споены до ряда *Глисты Ascaridida*. Таксон *Ascaridida* мать тот сполочный знак же вшиткы тоты глисты суть паразиты а мають на пыску три гамбы, котры суть у них органами чутя. Каждый з тых видох тыж е таксоном (низшого ранга), котрый може мати подвиды.

## Жерела и одказы
* Тимченко А. Д. Краткий медико-биологический словарь. Киев. Вища школа. 1988. .

## Референции

Катеґорія:Біолоґічна сістематіка
Филогенеза

**Филогенеза**, од  *φυλή, φῦλον* филь, файта + *γενεσις* вытворѣня, зрод, в биологии — штудия истории еволуции видох або высшых категорий организмох и генетичных одношѣнь меджи нима.

Опаком е онтогенеза котра занимать ся вывойом индивидуалного организма безодносно ку иншым видам.

Роздѣл биологии, котрый штудуе филогенезы окремых видох и категорий называть ся филогенетиков. 

## Основна идея
Термин *филогенеза* заведеный Ернстом Геккелом в року 1866. 

Фундаментом филогенезы е теза, прията науков, же розличны виды ростлин або животин вывинули ся од сполочных предкох. Доказы такого родинства суть все неповны, бо величезна векшина видох, якы жили на Земли выгынули, а лем барз мало информаций захранило ся в скаменелинах о фосилных видох. Зато векшина филогенез суть гипотезами, основаныма на непрямых доказах. Наперек тому меджи ученыма ествуе универзална згода, же всѣ формы живота вывинули од давных предкох, а правдивы филогенезы можуть быти объявлены, принайменшом в принципѣ.

## Методы конштруованя филогенетичного строма
Биологы выводять свои гипотезы и заключѣня з:
* палеонтологии (поровнаня скаменелин з днешныма видами);
* компаративной анатомии, ембриологии (поровнаня меджи днешныма видами);
* молекуларной генетикы (штудии штруктуры генох).

## Жерела и одказы
*  Gittleman, John L.: Phylogeny (biology). //Encyclopaedia Britannica.
* Liddell, H. G. and Scott, R. A Greek-English lexicon. 8th edition. American Book Company, New York, Chicago, Cincinnati. 1897.
* Тимченко А. Д. Краткий медико-биологический словарь. Киев. Вища школа. 1988. .

## Референции

Катеґорія:Біолоґічна сістематіка
Катеґорія:Генетика
Юліаньскый календарь

**Юліаньскый календарь** сістема рахованя часу (календарь). Заведеный до хоснованя римскым цісарьом Юліем Цезарьом зоз платностьов од року 45 до н. е. 1. януара. В дакотрых країнах быв в уживаню аж до 20. стороча.

Юліаньскый календарь є сонячный календарь.

## Правила
* 1) Рік є переступный, кідь ся дасть дїлити чіслом 4 (1996, 2004).
## См. тыж
* Ґреґоріаньскый календарь

Катеґорія:Календарь
Филогенетика

**Филогенетика** е роздѣлом биологии, котрый штудируе филогенезу окремых видох або категорий организмох. Циже филогенеза е предметом филогенетикы, и конкретны заключѣня, напримѣр филогенеза 33 видох бамбуса, суть резултатом выгледовань ученых, працуючых в области филогенетикы.

## Родовод
Нѣмецкый биолог Ернст Геккел позычив од генеалогии понятя родострома и поужив го в биологии.
Кажда окрема филогенеза може ся графично представити як стром, указуючый вывойовы повязаня меджи организмами-предками и организмами-потомками.

Филогенетика одмѣтать формалну ерархию, напротив того усилуе ся найти правдиве родство на основѣ представы, же вшиткы организмы мали свого универзалного сполочного предка.

Филогенетика зробила переворот в системѣ выучованя биологии в школах и высшых училищах: кедь перед тым выуку зачинали од ссавцьох а так спущали ся долов «лазивом природы», одтеперь зачинають од бактерий.  

## Фенетика контра кладистика
Заключѣня филогенетикы мають велику вагу про таксономию. До 1950-х рокох в таксономии переважав фенетичный приступ, циже поровновали ся фенотипы организмох и чим веце мали они сполочных знакох, тым бизовнѣйше могли быти однесены ку едной категории. Про фенетичный приступ вшак е зовсѣм безвызнамный тот факт, выявленый филогенетично, же птахы и крокодилы мають сполочного предка — фосилного ящура, а значит такы фенетично неподобны организмы мають належати ку едной категории.

Од 1960-х рокох розвивать ся иншый приступ, котрый достав назву кладистичный, основаный на новых можностях молекуларной генетикы, котрый не бере на вагу лем вонкашны знакы (фенетику), але анализуе методами генетикы, ци тота вонкашна подобность е дѣдична. Кладистика тыж мать свои слабы стороны, але метод од того часу непрестанно ся вылѣпшать и в сучасности переважать.

## Жерела и одказы
*  Gittleman, John L.: Phylogeny (biology). //Encyclopaedia Britannica.
*  KALINA, Tomáš; VÁŇA, Jiří. Sinice, řasy, houby, mechorosty a podobné organismy v současné biologii. Praha: Karolinum, 2005. 606 s. .
* Тимченко А. Д. Краткий медико-биологический словарь. Киев. Вища школа. 1988. .
* Шипунов А.Б. Основы теории систематики. Москва: Открытый лицей «Всероссийская заочная многопредметная школа», 1999.

## Референции

Катеґорія:Біолоґічна сістематіка
Катеґорія:Генетика
Начо (фотбаліста)

**Начо або Хосе Іґнаціо Фернандез** (шпа. José Ignacio Fernández Iglesias) - є шпанєльскый професіоналный фотбаліста, полоборонець, грач ФК Реал Мадрід, де играе под числом 6.

## Успіхы
### Клуб
#### ФК Реал Мадрід
*Ла Ліґа: 2016/17
*Копа дель Рей: 2013, 2014
*Шпанєльскы суперпогар: 2012, 2017
*Майстровска Ліґа УЕФА: 2014, 2016, 2017

## Одказы
*Сторона ФК Реал Мадрід

Катеґорія:Шпанєльскы фотбалісти
Катеґорія:Грачі ФК Реал Мадрід
Катеґорія:Фотбалісты
Серхіо Рамос

**Серхіо Рамос** (шпа. Sergio Ramos) - є шпанєльскый професіоналный фотбаліста, оборонець, грач ФК Реал Мадрід, де играе под числом 4.

## Успіхы
### Клуб
#### ФК Реал Мадрід
*Ла Ліґа: 2006–07, 2007–08, 2011–12, 2016–17
*Копа дель Рей: 2010–11, 2013–14
*Шпанєльскы суперпогар: 2008, 2012, 2017
*Майстровска Ліґа УЕФА: 2013–14, 2015–16, 2016–17, 2017–18
*Суперпогар УЕФА: 2014, 2016, 2017

## Одказы
*Сторона ФК Реал Мадрід

Катеґорія:Шпанєльскы фотбалісти
Катеґорія:Грачі ФК Реал Мадрід
Шампіонат світу у фотбалі

**Шампіонат світу у фотбалі** (анґ. FIFA World Cup) - є найважнїше змаганя в фотбалі.

## Вітязї
*  (5) - 1958, 1962, 1970, 1994, 2002
*  (4) - 1934, 1938, 1982, 2006
*  (4) - 1954, 1974, 1990, 2014
*  (2) - 1930, 1950
*  (2) - 1978, 1986
*  (2) - 1998, 2018
*  (1) - 1966
*  (1) - 2010
*  (1) - 2018
*  (1) - 2022

Катеґорія:Фотбал
Добряньскый

Слово **Добряньскый** має веце значінь:
* Адолф Добряньскый, русиньскый економ карпаторусиньского походжіня, доктор права, педаґоґ і політічный діятель. 
* Виктор Добрянскый, грекокатолицкый священик, педагог, културный и политичный дѣятель русинофилской ориентации, публициста и организатор школства, старшый брат Адолфа Добрянского.
Світовый день дарця кровли

**Свѣтовый день дарця кровли** — 14. юн — меджинародный славностный день, установленый про то, жебы посилнити свѣдомость о потребѣ кровли и кровных компонент, и подяковати дарцям кровли за их добру волю  даровати кровь, жебы своим дарунком захранити живот.

## Позадя
Переливаня кровли, або гемотрансфузия — метод лѣчѣня, котрый спочивать на том, же до кровной системы хворого (реципиента) переливать ся кровь, або ей компоненты, взяты од здоровой особы, дарця кровли. Тото ставать ся потребным при хирургичных операциях, травмах, утратах кровли, або тяжкых инфекчных хворотах.

Безпечне переливаня кровли стало ся можным, коли австрийскый дохтор Карл Ландштайнер объявив, же екзистують групы кровли, котры суть компатибилны подля певных правил. В сучасности проблемы, дотычны переливаня крови штудуе шпециалный конарь медицины — гемотрансфузиология.

## История
23. мая 2005 58-а сесия Свѣтовой асамблеи здоровництва, в Женевѣ вынесла рѣшѣня каждорочно 14. юн (день уродин Карла Ландштайнера), славити яко  Свѣтовый день дарця кровли (резолуция WHA58.13).
 
## Жерела и одказы
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2. . 
* Тимченко А. Д. Краткий медико-биологический словарь. Киев. Вища школа. 1988. . 
* Резолюция Всемирной ассамблеи здравоохранения 23 мая 2005 г. WHA58.13 «Безопасность крови: предложение об учреждении Всемирного дня донора крови» 

## Референции

Дарця кровли
Людова демокрация

**Людова демокрация** — форма политичной организации державы, характерна переважно про социалистичны державы, взниклы по Другой свѣтовой войнѣ в сферѣ вплыву СССР. 

Подля марксистичной теории е то шпецифична форма диктатуры пролетариата, в котрой можуть быти окремы черты, характерны лем про кажду окрему державу, але при том подставовы принципы и закономѣрности, гарантуючы социалистичный напрям суть захованы:
* влада працуючых при авангардном поставлѣню пролетариата;
* ведуча роль марксистичной (комунистичной) партии;
* штатне властництво на выробны средства;
* планове господарство;
* воспитаня цѣлого народа в духу идеологии научного комунизма;
* пролетарскый интернационализм. 

## Китайска верзия людовой демокрации
Зоз днесь екзистуючых людовых демокраций найвекша е Китайска людова република. Але тамошна комунистична партия, котрой належить, як и мать быти подля подставовых принципох, влада во вшитком иншом не е барз догматична:
* В року 1982 прията нова устава, котра дозвалять приватный бизнес. 
* В року 2002 выголошена нова идеологична линия «трьох представительств», подля котрой сполочность творять роботникы, селяне и бизнисмены, кажде з них може быти членом пануючой комунистичной партии.
* Частка державного сектора поступно ся зменшать: в року 1993 в агровыробѣ 30% (односно заосталый сектор), в промыслѣ 43%. В року 2011 в промыслѣ 27%.
* В Шанхаю, Шеньчженю и Гонконгу фунгують акциовы бурзы, через котры каждый выробник може продавати свою продукцию на свѣтовый торг.
Влада зрекла ся планового господарства, але держить контролу над економиков иншыма методами:
* Платня и карьера мѣстных урядникох прямо зависить од успѣшности економикы их населеного пункта або провинции.
* Держава держить под контролов ключовы секторы: енергетика, оборона, инфраштруктура, телекомуникации, транспорт и ресурсы — и так може «перекрыти воздух» хотькотрому подузятнику, котрый провадить нежадану, най и законну чинность. 
* Не е цѣлком ясных законох охраны властности: через многы неясности держава може конфишковати властность, кедь буде выказано, же набыта «незаконно».

## Жерела и одказы
*  Коростиков М. Ю. Власть и собственность в Китае. //Сравнительная политика, 2015, №2(19), сс. 50-65. Одчитане: 15.06.2018
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2.  С. 472.

## Референции

Катеґорія:Демокрация
Катеґорія:Комунизм
Германска демократична република

**Германска демократична република**, курто **ГДР**, бесѣдно *Восточны Нѣмцѣ*,   *Deutsche Demokratische Republik*, курто *DDR* — была социалистична (респективно до року 1968 людово-демократична) держава во восточной части нынѣшной Германии, котра екзистовала в рокох 1949-1990.

На територии ГДР быв анклав Западный Берлин, котрый мав шпециалный политичный статус.

## Територия

По закончѣню Другой свѣтовой войны територия передвоенной Германии была окупована четырьма ведучыма державами-членками антигитлеровской коалиции, а вопросы повойнового упорядкованя на германскых териториях рѣшала их Лондонска конференция од юна 1945 и Потсдамска конференция од юла 1945. Територии, котры не были одняты Нѣмцьом, зостали роздѣлены на окупачны зоны: америцку, британску, совѣтску и французску. 

Незгоды меджи великодержавами наростали и 23. мая 1949 западны окупачны зоны злучили ся и выголосили створѣня нового нѣмецкого штату Федеративна република Германия, што совѣтска сторона поважовала за недодержаня догод о роздѣлѣ Германии и зареаговала створѣньом во своей зонѣ Германской демократичной републикы, котра была выголошена 7. октобра 1949.

Нерѣшенов териториалнов проблемов зоставав Берлин, котрый быв таксамо роздѣленый на четыри окупачны зоны, але териториално лежав во глубинѣ територии ГДР. Тоту проблему влада ГДР рѣшила выбудованьом Берлинского мура 13. августа 1961, котрый цѣлком одизоловав западны секторы Берлина и зробив их недоступныма про обывательох ГДР.  

## Административный и политичный устрой
Административно складовала ся зоз 14 округох и главного города, прировнаного ку округови. Высшый орган влады *Народна палата*, выберана на 5 рокы. Меджи сесиями ей функции, переберала *Державна Рада*, выбрана *Народнов палатов*. Высшый выконный — орган *Рада Министрох*.

Политично ГДР слѣдовала курсом, подобным СССР. В року 1963 было выголошено о закончѣню социалистичной реорганизации, а в року 1968 прията нова социалистична устава. В року 1975 подписаный договор з СССР о сполупраци, а в року 1984 сполочна програма в области наукы, техникы и економикы, оба документы з платностьов до року 2000.

## Заник
Хоть меджи державами-сателитами СССР была ГДР поважована за цѣлком успѣшну державу, в самой републицѣ ширила ся нелегална емиграция до ФРГ.

В року 1988 лидер СССР Михаил Горбачов выголосив, же СССР одводить свои военны силы з територий держав-сателитох и давать им можность самым рѣшати о своей политицѣ. Под тиском обстоянь влада ГДР мусѣла легализовати емиграцию до ФРГ. Берлинский мур стратив свой вызнам 9. новембра 1989 и быв демонтованый.

Двѣ нѣмецькы державы споили ся 3. октобра 1990.

## Жерела и одказы
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.   

## Референции

Катеґорія:Заниклы штаты Германии
Катеґорія:История Германии
Катеґорія:Штаты і теріторії, котры основаны 1949
Катеґорія:Штаты і теріторії, котры заникли 1990
Бескид

Слово **Бескид** мать веце значень:

## Призвиско
* Александер Бескид (1887–1975), правник, русинскый администратор и сполоченскый дѣятель, брат Николая Бескида (1883–1947).
* Антоний Бескид (1855–1933), русинскый политик, доктор права, сполоченскый дѣятель, другый губернатор Подкарпатской Руси.
* Гавриил Бескид (1929–2022), педагог, русинскый публичный дѣятель, публициста.
* Михаил Бескид (1796–1879), етнограф, публициста, дѣдо Антония Бескида.
* Николай Бескид (1883-1947), священик, историк, литературознатель, русофил, брат Александра Бескида (1887–1975).

## География
* Бескид (штация) — желѣзнична штация Львовской желѣзницѣ, Ужгородской дирекции в Закарпатской области Украины. 
* Бескиды — незвязны хребты во вонкашном пасмѣ Карпат.

## См. тыж
* Бескидьскы співы
* Головна бескидска маґістрала
Административа

**Административа**,  *administro* (выконовати, провадити, справовати) е процес овладаня, ряджѣня организации, установы, або територии, а тыж, в узшом понятю, органы и персонал, котры тоты функции выконують.

Через териториалны органы администрации ся реализуе державна влада. В новѣйшой добѣ функции штатной административы ся значно росширили, што кладе на ню векшу затяж. Часточно тоту вылегшуе реализация принципа автономии. 

## Жерела и одказы
* Administrace. ''Ottův slovník naučný''. První díl. Praha: J. Otto, 1888. s. 214–215.
* Дворецкий И.Х. Латинско-русский словарь. Второе изд. Москва: изд-во «Русский язык», 1976. 
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.  . 

## Референции

Катеґорія:Публичне право
Катеґорія:Держава
Пролетариат

**Пролетариат**,  *Proletariat*, од  *proletarius* 'немаетный, але вольный гражданин, пролетарь' — в марксистичной идеологии класа найомных роботникох капиталистичного сполоченства, котры не мають властных выробных средств и суть одказаны на то, жебы продавали свою робочу силу капиталистам.

## Пролетарѣ в старовѣком Римѣ
При римском кральови Сервию Туллию (6. ст. до РХ) пролетарии,  *proletarii* была назва римских гражданох, котры не мали в маетку ани 11000 асох поля (1,1 га), зато не платили жадны данѣ. Их единкый принос на хосен Римского кральовства быв тот, же в припадѣ потребы давали дѣтей до военской службы, циже помогали штату потомством,  *proles*.

## Пролетариат по Марксу

Ку тому означѣню треба додати, же загортать оно не лем мануално але и розумово працуючых. Пролетариат е лѣпша часть сполоченства, причинов, котра родить пролетариат е капитал, средства выробы, котрый суть в руках противного класа — буржоазии. Исторична роль пролетариата е револуция, диктатура пролетариата, котра знищить буржоазию и створить безкласовое сполоченство.

## Пролетариат в сучасности
Подля Маркса револуция и диктатура пролетариата мала настати в найрозвитѣйшых капиталистичных державах, понеже розвой капитализма веде ку звекшѣню протистояня класох, росту свѣдомости пролетариата. В реалности «пролетарскы» револуции стали ся в индустриално слабшых державах и звекша не з причины протистояня класох, а под вплывом вонкашных сил. Диктатура пролетариата в СССР вела ку домовой войнѣ и многомилионным жертвам. Пролетариат в Китаю в сучасности не е поважованый за «лѣпшу часть» сполоченства, а лем за ровну зоз селянами и бизнисменами (циже буржоазиов).

Найомны працовници мануалной и розумовой праци в сучасности творять широку социологичну палету, зачавши од безроботных и не маючых жадной квалификации лумпенох до менеджерох, ученых, фахманох высшой класы, котры мають цѣлком иншакы интересы и погляды, про котры барз тяжко представити, жебы творили они еден класово усвѣдоменый социалный клас. Дакотры политологи поважують, же в сучасности означѣню пролетариата найвеце одповѣдають працовны мигранты: в США працують не менше як 30 млн. мигрантох з Мексика и Южной Америкы; европскый пролетариат днесь — переважно мигранты могамедане; новый китайскый пролетариат — внуторны мигранты з бѣдных аграрных районох.

## Жерела и одказы
* Proletariat. //Encyclopaedia of Marxism
* Ottův slovník naučný. Dvacátý díl. Praha : J. Otto, 1903. s. 762. Доступне онлайн.
*  Коростиков М. Ю. Власть и собственность в Китае. //Сравнительная политика, 2015, №2(19), сс. 50-65. Одчитане: 15.06.2018
* Рой Медведев. Подъем Китая. Что такое социализм по-китайски? ООО «Издательство Астрель», 2012
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2. . 

## Референции

Катеґорія:Социалны проблемы
Катеґорія:Социална штруктура
Диктатура пролетариата

**Диктатура пролетариата** — политичне панованя роботницкого класа в переходный период од капитализма ку социализму. 

## Теория Маркса
Диктатура пролетариата — едно з главных понять марксистичной теории. Подля той теории, за переходный час своей диктатуры пролетариат мать придушити буржоазию, што буде чинити одпор социалистичной револуции, знищити продукчну систему, котра е в основѣ класового сполоченства и створити нове, безкласове. 

Теория Маркса нигде ся не реализовала. В России револучна диктатура пролетариата  перетворила ся на диктатуру партии, котра твердила, же е представительков пролетариата, а досправды на диктатуру так званой партийной номенклатуры.

## Практика «диктатуры пролетариата» в СССР
Подля Маркса пролетарска револуция и диктатура пролетариата мала ся стати в розвитых капиталистичных державах, де вызрѣв антагонизм меджи пролетариатом и буржоазиов, але не в России, де буржоазия и пролетариат были еще лем в зачатку свого розвою: в року 1913 российске сполоченство складовало ся так:
* буржоазия, въедно зоз землепанами, торговцями и сельскыма богачами — 16,3%;
* пролетариат — 14,6%;
* урядництво — 2,4%;
* селяне, газдуючы еднотливо (без найма робочой силы) — 66,7%.
Револуция во фебруарѣ року 1917, котра обалила монархию, была буржоазнов, антифеодалнов и стала ся нечеканов новинов про Ленина, напротив, переворот, учиненый навечур 24. октобра (6. новембра) 1917, быв реализациов плана его партии фаховых револуционарьох, котрый выхосновав слабость демократичной пореволучной влады и прикрывав ся теориов Маркса и фалшивыма обѣцянками селянам, пролетарям и солдатам.

Не минуло вельо часу, и пролетарѣ порозумѣли, же то што ся зве диктатура пролетариата, насправдѣ, як трафно повѣв Лев Троцкый: «диктатура над пролетариатом». 

По смерти Ленина его наступник Сталин за рокы 1926-1939 организовав перзекуции и лениновой партноменклатуры, з котрой зостало лем 10%. За тоты 13 рокы обывательство Далекого Востока выросло на 329%, Восточной Сибирии на 384%, а Сѣвера европской части СССР на 558%. Была створена величезна армада задарной робочой силы, а позостала часть обывательства жила в непрестанном страху трафити до той армады.

## Жерела и одказы
* Восленский М. С. Номенклатура. Господствующий класс Советского Союза. — М.: изд-во «Советская Россия», журнал «Октябрь», 1991. — 624 с. — , .
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.  {{ISBN| 5-88500-001-8. 
* Dictatorship of the proletariat. //Encyclopaedia Britannica

## Референції

Катеґорія:Комунизм
Катеґорія:СССР
Економия

Тота статья е о науцѣ.О реалном секторѣ, котрый е предметом даной наукы, см. Економика. 

**Економия** — сполоченска наука, котра ся занимать описом и анализов выробы, дистрибуции и спотребы економичных добр (товарох, служб, пѣнязи, ресурсох). Фахманы, котры суть шпециализованы в економии, называють ся економами.

## Минулость и сучасность
В старовѣку окремыма проблемами, котры днесь суть предметом економии, занимали ся Гомер, Платон, Ксенофон, Аристотел. Закладательом модерной економии поважують Адама Смита. 

В минулости економиев занимали ся лем люде, котры мали вельо вольного часу, а брали то за гоби. Днесь не мож собѣ представити уряд, меджинародну агенцию, або банк, котры бы не мали во своем кадрѣ економох. Сучасны економы ся шпециализують в окремых конарях економии: учтовництвѣ, комерции, маркетингу, бизнесовой администрации и др., а е их все недостаток. В США 400 высшых школ каждорочно приспѣвають ку погашѣню того недостатка приготовлѣньом 900 новых економох з докторскым ступньом.

## Ровины економии

**Макроекономия** бере економику як цѣловь и штудуе, напримѣр, ГДП, динамику розвоя господарства, ровину цѣн тай инфлацию, безроботность, инвестиции, циже макроекономичны указователѣ.

**Микроекономия** занимать економиков меншых субъектох газдованя (фирм, бизнесменох еднотливцьох, домашностей) а штудуе односны цѣны, выробны факторы, вплыв даньовых регулаций.

## Жерела и одказы
* Economics. //Encyclopaedia Britannica.

## Референции

Катеґорія:Економія
Буржоазия

**Буржуазия**, од  *bourgeoisie* од  *burgus* (укрѣпленый город); — подля марксистичной наукы: пануючый клас капиталистичного сполоченства, котрый е властником выробных средств и добывать собѣ богатства путьом експлоатации найомной роботной силы. 

Западна социология и политология мать на то одповѣдник *[[середный клас]]*, а понятя *буржоазия* поважуе за вытвор Карла Маркса и тых, што были под его вплывом.

## Етимология и хоснованя слова
Слово походить из латины через французскый *bourgeois*, а первый раз го поужив в року 1564 во своей роботѣ Теодор де Беза́ в значѣню «варощанин».

В живой народной бесѣдѣ понятя *буржуа, буржуй* означать мѣщуха, чоловѣка материалных интересох, котрый ся усилуе быти «решпектабилный».

Представитель буржуазии называть ся **буржуа** од  *bourgeois*, а в простонародной речи з высмѣвным тоном **буржуй**: 

## Буржуазия в марксистичной теории и в реалности
Подля теории Маркса буржуазия сама собѣ родить гробаря: тым гробарьом е пролетариат, а в наслѣдку неминучой револуции и диктатуры пролетариата буржоазия як клас пропаде. 

В российской практицѣ за буржуа быв поважованый каждый заможнѣйшый чоловѣк, а того мож было безкарно обобрати, аж и забити.

В Китайской людовой републицѣ, котра декларативно слѣдуе марксистичной теории, на практицѣ буржоазия признана повноправным и хосенным социалным класом сполоченства.

Уже и в добѣ Маркса было ясно, же буржозия ани не гомогенна, ани не ладить играти тоту роль, котру ей выписав Маркс. Насправдѣ во многых державах середный клас в реалности не мож описати як буржоазию. В западной фаховой литературѣ термин *буржоазия* майже пропав уже од середины 20. ст. Але тот погляд, котрый первым выповѣв Аристотел, же в основѣ политичных конфликтох суть конкурентны економичны интересы — продовжать быти популарным и в сучасности.
 
## Жерела и одказы
* 
* Bourgeois. //Merriam-Webster dictionary.
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3.  

## Референции

Катеґорія:Социална штруктура
Сирия

**Сирия**, урядно **Сирийска Арабска Република**, *[[Арабскый язык|араб.]]* الجمهورية العربية السورية (ал-Джумхури́йя ал-Араби́йя ас-Сури́йя), — держава на Близком Востоку на западѣ Азии. На западѣ выходить на Середоземне море з довжков береговой линии 180 км. Морскы приставы: Латакия, Тартус. Найвысша точка — верх Гермон (2814 м.н.м.). Мать сухоземны границѣ з Турциев, Ираком, Йорданиов, Израелом и Либаноном. Велику часть територии занимать пустыня, барз рѣдко заселена.

## Политичне и административне зряджѣня
Сирия — република. Глава державы — президент, высшый законодарный орган — Народна Рада, екзекутивный — уряд (рада министрох, ведена предсѣдательом).

Административно република подѣлена на 14 мухафаз (провинций).

## Обывательство
Основне обывательство Арабы (сирийцѣ), жиють тыж Курды, Армены, Туркмены и др.
Обывательство Сирии складають религийно розличны групы: суниты (74%), алавиты (12%), христиане (10%) и друзы (3%). По одзысканю независимости в року 1946 конфликты меджи розличныма социалныма, религийныма и политичныма групами вели до нестабилности в державѣ. В року 2011 зачала ся домова война.

## Жерела и одказы
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3. .
* Syria. //Encyclopaedia Britannica.

## Референции

Катеґорія:Країны
Катеґорія:Сирия
Катеґорія:Державы Азии
Рефлекс Земмелвайса

**Рефлекс Земмелвайса** або **Ефект Земмелвайса** — злочинецке або абсурдне справованя ся социалной групы людей, котре важны новообъявлены научны факты не принимать, а их объявителя радше ганить, неж вынагороджать. Новы факты и доказы ся не принимають, кедь они протиречать признаваным нормам, представам або парадигмам. 

## Етимология
Названый на честь Игнаца Земмелвайса, котрый зистив причину породной горячкы, днесь рѣдкой хвороты, котра в добѣ тогдышной примитивной медицины каждорочно збавляла живота велике число родячых жен. Земмелвайс твердив, же инфекция переносить ся од едного пациента другому самыма дохторами, кедь не мыють рукы перед каждов процедуров. За то быв пропущеный зоз шпиталя, выгнаный з медицинской комуниты, публично одсудженый и осмѣяный, а наконець збитый на смерть в блазинцю. 

## Психология неприятя нового
Люде часто не суть готовы прияти новоту. То ся ставать так часто, же мож видѣти психологичный синдром, указуючый на причину. В припадѣ Земмелвайса хыбов было, же не лем просив старых скушеных дохторох хосновати антисептикы, але остро им вытыкав, же своима старыма способами забивають своих пациентох. В припадѣ, кедьбы прияли нову методику, огрозило бы то их авториту. Психологично справне поступованя: требало похвалити старых дохторох, же они, правдоподобно выказують добры диагнозы, але переход од пациента ку другому без мытя рук може показити чистоту диагнозы и причинити нежаданый резултат.
 
## Жерела и одказы
* Esther Inglis-Arkell: The Semmelweis Reflex explains why people reject the new
* The Semmelweis' reflex. // Whonamedit? - A dictionary of medical eponyms
* The Semmelweis reflex or “Semmelweis effect”... //The Ohio State University, college of public health. 2016-11-26.

## Референции

Катеґорія:Социология
Катеґорія:Псіхолоґія
Катеґорія:Віра
Катеґорія:Справованя
Криминология

**Криминология** (од  *crimen* злочин и  *λόγος* наука}}) —  наука, котра ся занимать криминалитов, як психологичным и социалным явом, штудируе криминалникох и карны поступы. Криминология обнимать штудии вшиткых аспектох карного чину и криминалной психологии, социалне окружѣня карной чинности, заказ и превенцию, доходжѣня и роскрытя, захоплѣня и покараня. **Криминологами** называють ученых, котры ся занимають криминологиов як науков, хоть з ньов суть звязаны працовници многых иншых професий — законодарцѣ, социалны працовници, пробачны урядници, судцѣ и т.д. 

Криминологию,  треба одличовати од криминалистикы.

## Жерела и одказы
* Криминология. //Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2. . С. 179. 
* Criminology. //Merriam-Webster Dictionary.

## Референции

Катеґорія:Гуманітны і соціалны наукы
Криминалистика

**Криминалистика** (од  *criminalis* злочинный) — апликована правна наука, штудуюча и роспрацовуюча техничны средства, тактичны поступы, способы и методы збераня, устальованя и штудированя доказох злочина; криминалистика тыж занимать ся превенциов злочинох: техничныма и тактичныма способами, методами и поступами недопущѣня злочинох.

*Криминалистику треба одличовати од [[Криминология|криминологии]].* 

## Жерела и одказы
* Криминалистика. //Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2. . С. 179.

## Референции

Катеґорія:Криминалистика
Лига Народох

**Лига Народох**,  *The League of Nations*,  *La Société des Nations* была меджинародна организация, створена по Первой свѣтовой войнѣ на на основѣ рѣшѣнь Парижской мировой конференции (1919).

Идею створити таку организацию подав америцкый президент яко 14. пункт свого плана повоенного урегулованя, котрый представив Конгресу 8. януара 1918.

## Цѣлѣ организации
Лига Народох створьовала ся, жебы в сполупраци меджи народами
* заручити мир и безпечность, 
* удержовати меджинародны одношѣня, заложены на справедливости и честности,
* додержовати строгы предписы меджинародного права,
* старати ся о справедливость и свѣдомо держати ся вшиткых приятых договорох.

## История Лигы Народох

Организация была створена 10. януара 1920, членами-закладателями были 41 держава. Хоть инициатором быв америцкый президент, США николи не были членом организации, понеже то не схвалив Конгрес. Поступно до организации додавали ся новы члены, але тыж и дакотры стары члены, розчарованы несправедливыми, по их думцѣ, рѣшѣнями, або неможностьов досягнути жадане рѣшѣня, выходили зо членства в организации.  

Сѣдлом организации од року 1936 были новы *Палаты Народох*, шпециално побудованы в Женевѣ в Швайцу.

18. апрѣля 1946 Лига Наций завершила свою роботу и была трансформована в Организацию Зъединеных Народох. Палаты Народох в Женевѣ днесь служать про органы ОЗН, розмѣщены в Европѣ.

## Жерела и одказы
* Covenant of the League of Nations  
* Pakt Společnosti národů  
* Хронология Лигы Народох  
* Хронология Лигы Народох (pdf)  

## Референции

Катеґорія:Лига Народох
Катеґорія:Заниклы меджинародны организации
Катеґорія:Нововік
Диагноза

**Диагноза**, од  *διαγνώσις diagnósis* роспознаня, доходжѣня, — выказаня, роспознаня хвороты. Условием успѣшного лѣчѣня е справне роспознаня хвороты, на яку терпить пациент. 

Роздѣл медицины, якый учить роспознавати хвороту и сам процес вызнаня диагнозы называть ся **диагностика**, а шпециалисты в том фаху — **диагностик** або **диагностичка**.

## Типы и порядок диагнозы
Принципиалный роздѣл е меджи диагнозов клиничнов и диагнозов патологоанатомичнов. Клинична диагноза мать за цѣль роспознати хвороту, жебы ю лѣчити, патологоанатомична мать за цѣль роспознати причину смерти. 
### Клинична диагноза
Клинична диагноза закладать ся на:
* бесѣдѣ з хворым о минулых хворотах, взявши на увагу его вѣк, пол, животны обстояня;
* выслуханю субъективных скарг хворого;
* переглядцѣ хворого (инспекция, палпация, аускултация) и роспознаня объективных симптомох;
* физикалных, хемичных, оптичных, биологичных выгледованях (ултразвук, рентген, сондованя, анализы).

### Анатомична диагноза
Анатомична диагноза закладать ся на прямой переглядцѣ внуторных органох при отворѣню мертволы. Патологоанатом приходить на диагнозу, оцѣнюючи змѣны, котры може видѣти на органах умерлого. Але в дакотрых припадах, напримѣр при дакотрых невралгиях, на внуторных органах може не быти видимых змѣн, зась в иншых припадах можуть быти змѣны, напримѣр наросты, котры не суть небезпечны и не могли быти причинов смерти. В припадѣ потребы роблять ай хемичну и микроскопичну анализу ткани.

Понеже клинична диагноза основана на великом числѣ факторох, меджи котрыма суть субъективны, а тыж зависить од практикы и скушености диагностика, часто бывать незгода меджи диагнозами од розличных диагностикох, и аж анатомична диагноза в том припадѣ выяснить реалну причину.

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909. 
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Диагностика. //Большая Советская энциклопедия

## Референции

Катеґорія:Медицинска терминология
Катеґорія:Медицинска диагностика
Антисептикы

**Антисептикы**, од  *αντί - anti* против и *σηπτικός - septikos* гнилобный, суть субстанции, котры ся апликують на поранѣня и раны живой ткани и кожи, жебы не дошло ку инфекции або гнитю. Зависимо од концентрации, часу дѣи антисептикы можуть знищити микробы (бактерицидна дѣя) або задержати их рост (бактериостатична дѣя).

Антисептикы треба розличовати од дезинфекчных материалох и препаратох: антисептикы ся апликують на живых тканях людей и звѣрят и не суть про них токсичны, колиж дезинфиценты ся переважно хоснують на неживых предметах и суть силно токсичны. Дакотры антисептикы во векшых концентрациях можуть але пошкодити живым тканям. Напримѣр, фенол, еден з первых антисептикох, активно хоснованых в медицинѣ, може выволати и некрозу ткани.

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.
* Антисептические средства. //Большая Советская Энциколопедия
* Антисептические средства. //Краткая медицинская энциклопедия, гл. ред. акад. Б.В. Петровский. Изд. 2. — М.: «Советская энциклопедия», 1989

## Референции
Катеґорія:Антисептикы
Некроза

**Некроза**, од  *νεκρός* *мертвый*, е ненаворотный заник животных функций окремого органа або части тѣла, смерть буньок и ткани.

## Причины
Некроза може мати етиологию:
* механичну — поранѣня, вибрация, порухы кровобѣгу;
* термичну — попалѣня або померзнутя;
* зарѣньову — рентген, радар, микрогабовый варич, протоны, невтроны, електроны;
* хемичну и др.

## Жерела и одказы
* Тимченко А. Д. Краткий медико-биологический словарь. Киев. Вища школа. 1988..

## Референции

Катеґорія:Патология
Гигиена

**Гигиена**, од гр. *ὑγιεινός hygieinos добрый про здоровля*, — конарь медицины, котрый штудуе вплыв розличных факторох окружѣня на здоровля чоловѣка, его роботоспособность и т.п. Окремов частьов гигиены е санитет.

Гигиена загорнюе 
* в персоналном аспектѣ гигиену 
** стравованя, 
** питя, 
** облѣканя,
** особной чистоты,
** каждоденного цвичѣня и сна,
** менталного здоровля;
* в публичном аспектѣ 
** климу,
** материалы и обладунок обыстя,
** огрѣваня и вентилацию,
** одсун смѣтя и непотрѣбу,
** медичны знаня о превенции хворот и поранѣнь.

## Етимология
Гигиена поименована подля богынѣ здоровля Гигиеи з давногрецкой мифологии.

## Жерела и одказы
* Тимченко А. Д. Краткий медико-биологический словарь. Киев. Вища школа. 1988. .
* Hygiene. //Encyclopaedia Britannica.

## Референциии

Катеґорія:Гигиена
Клара Балог

**Клара Балог** (*17. юл 1928, Ужгород, Чехословакия — †9. юн 2018, Ужгород, Украина)&nbsp;— хореографка и фолклористка на Подкарпатской Руси и Украинѣ. 

## Биография
Пришла на свѣт яко пята дѣтина зоз семерох в родинѣ школного беделуша (дозорцѣ) Федора Керечанина, котрый служив в престижной чешской школѣ в центрѣ Ужгорода (днешна школа №1), де родина достала двѣ комнаты в сутеренѣ. В родинѣ ся говорило трьома языками: з няньом по русинскы, з мамов по мадярскы, з бабов по нѣмецкы, а в школном дворѣ меджи дѣточыма забавами по чешскы.

В шѣстьрочном вѣку пошла до русинской зачаточной народной школы, а в 10-рочном до русинско-мадярской горожанкы (1938-1942), пак абсолвовала чешско-мадярску учительску семинарию (1943-1947). За час ей наукы в семинарии пережила въедно з Ужгородом четыри державы, а матуровала уже в Украинѣ, яко Украинка. На тот час учительска семинария была переменована на музично-педагогичне училище. 

Первы хореографичны знаня достала в 6-рочном вѣку в штудию танця, котре вела солистка пражского балета Аврелия Кремницка. Од року 1945 Клара Балог уже солистка танечной групы Закарпатского державного ансамбла пѣснѣ и танцю, а од року 1969&nbsp;— балетмайстерка и режисерка. 
Перве выступлѣня з колективом в Москвѣ мали 23. новембра 1948, а уже в року 1951 по далшом выступлѣню в Москвѣ достала свое перве державне вызнаменаня&nbsp;— орден «Знак Пошани» (1951). З тым ся зачала ей триумфална карьера хореографкы.

Клара Балог штудировала в селах народны танцѣ, подробно описала их и выдала книгу «Танці Закарпаття». На основѣ того створила понад 30 хореографичных композиций. Вела курсы народного танця и режисерску хореографичну роботу в Киевѣ, Пряшовѣ, США, Канадѣ, Франции. 

Мати ей умерла в року 1966, отець в року 1978. Муж, Василь Балог, режисер областной телевизии, о рок скорше од ней. Дѣтей не мали. 

Еще и 80-рочна каждоденно ходила на любену роботу, аж року 2013, коли серйозно охворѣла, мусѣла ся того лишити.   

Погребена на теметовѣ Калвария 12. юна 2018.

В конци своей книгы споминок лишила нам одказ:

## Вызнаменаня
* 1951 — Орден «Знак Пошани»
* 1957 — Заслужена артистка УССР
* 1960 — Орден Трудового Червоного Прапора
* 1974 — Народна артистка УССР
* 1996 — Честна одзнака Президента Украины
* 2000 — доживотна державна стипендия 
* 2003 — Орден княгині Ольги III ст.
* 2008 — Орден князя Ярослава Мудрого V ст. 

## Жерела и одказы
* Клара Балог. Мої роси і зорі. / Літ. запис В.А. Качкана. — Ужгород: Карпати, 1988. 64 с.  
* Ільченко Л. О.: Балог Клара Федорівна. //Енциклопедія Закарпаття. Визначні особи ХХ століття. Закарпатський осередок НТШ. Під наук. ред. Довганича О.Д. «Гражда». Ужгород, 2007.  С. 26. 
* Штефаньо О.: Як крокувала життям Клара Балог. // KISZó 
* Тиса-1."Русинська родина". Клара Балог (17.11.2012)

## Додаточны жерела
* Клара Балог. Танці Закарпаття. / Вступ. сл. В. Габорця. Ужгород, 1998. 143 с. 
* Капраль М.: Балог Клара. // Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856 c.+ХХХІІ с.   Сс. 37-38. 
*Конькова Г. В.: БА́ЛОГ Клара Федорівна. // Енциклопедія сучасної України. 

## Референции

Катеґорія:Хореографы
Катеґорія:Балет
Гигиея

**Гигиея** аба **Гигея**,  Ύγεία и Ύγίεια, в давногрецкой мифологии богыня здоровля и чистоты (од ней одводить ся конарь медицины — гигиена), дѣвка Асклепия. 
В класичном умѣлствѣ, за правило, зображована яко молода, красна, выникаюча здоровльом дѣвка, што
тримле в руцѣ чашу, зоз котрой напавать гада (з того е емблема медицины).

Имя Гигиеи упоминать ся в текстѣ присягы Гиппократа.

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 11. Vyd. J. Otto. V Praze, 1888–1909.
* Козовик І.Я., Пономарів О.Д. Словник античної міфології. 2-е вид. Київ, вид-во «Наукова думка», 1989.— 240 с.  
* 

## Референции

Катеґорія:Давногрецкы богынѣ
Белетрия

**Белетри́я** (од  красне писемство) в зачатку в широком змыслѣ означовала кажду умѣлецку литературу. В сучасности ся тым термином часто означать лем проза. В библиотеках даколи в рамках *белетрии* умѣщують не лем прозу, але и поетичны и драматичны жанры, циже ведуть ся широкым означѣньом.

Подля новшых означѣнь, подаючых додаточны характеристикы:

 **Белетрия — дѣла умѣлецкой литературы, (переважно [[проза]]), конципованы як громадне забавне читаня,  про якы характерна остросюжетность, [[интрига]], [[Колизия|колизии]], остроумный и доступный выклад**.

## Жерела и одказы
* Беллетристика. //Большая Советская энциклопедия. 
* Білоус П.: Термінологічний словник. //Білоус П. В.:  Вступ до літературознавства: навч. посіб. — Київ: ВЦ «Академія», 2011. — 336 с. —  — сс. 316-330. 

## Референции

Катеґорія:Литературны жанры
Катеґорія:Литературны термины
Повѣданя

**Повѣ́даня** або **по́вѣдка** — невелике литературне дѣло росповѣдной прозы, векшинов подаюче едну або даколько подѣй в животѣ чоловѣка. 

Авторы, котры ся переважно шпециализують в жанрѣ повѣдкы называють ся повѣдкарь або повѣдкарька. 

## Характерны елементы
* Звыкло мать лем едну линию фабулы.
* Главны поставы суть немѣнной натуры.
* Ограниченый розсяг в часѣ и просторѣ.
* Повѣдкы ся часто зберають до циклох, зборникох, антологий.
* Векшинов за закончують поентов.

## Жерела и одказы
* Білоус П.: Термінологічний словник. //Білоус П. В.:  Вступ до літературознавства: навч. посіб. — Київ: ВЦ «Академія», 2011. — 336 с. —  — сс. 316-330. 
* Русинска лексика

## Референции

Катеґорія:Литературны жанры
Катеґорія:Литературны термины
Новела (литература)

**Новела**, од  *novella* од  *novellus* новый — невелике обсягом прозове епичне дѣло з острым сюжетом и нечеканов розвязков.

На роздѣл од повѣданя, новела мать строгый сюжет и композицию, не пущать ся в описовость и психологичны рефлексии, але звыкла представити неординарны, некаждоденны подѣи, даколи з елементами симболикы.

## Примѣр новелы
В *Монополу, котрый збанкротовав* О. Генри подавать типовый припад новелы.

Три приятелѣ, абстиненты, пришли до ковбойского мѣстечка и видѣли, же там суть три корчмы. Пришла им идея, же кедь вшиткы тоты три корчмы выкуплять, та будуть монополистами и будуть диктовати цѣны. В мѣстечку бывали повдруга тысяч доростлых мужи, а каждый денно потребовав выпити 3 аж 20 погары. 

Як выкупили вшыткы три корчмы, на другый день в мѣстечку стала ся повѣнь, котра одрѣзала го од свѣта найменше на два тыжднѣ. Пиякох, што пришли до корчмы, стрѣтив плакат *Кажде питя за долар*. Дудрали, але по боку корчмарьох быв мѣстечковый шериф, котрый мав питя задармо. Од рана до полудне вернула ся им половка той сумы, за котру выкупили корчмы.

На обѣд од радости еден з приятельох собѣ выпив, а з того пришов на него дар красной бесѣды и вышов на улицю и зачав перед людми речнити. Помалы ся коло него зберало фурт веце людей а ишли за ним. Наконець там было вшытке мѣстечко, а до вечера никто до корчмы не зашов. 

На самый вечур еден околоидучий житель повѣв корчмарьом, што ся стало: их приятель так красно их пересвѣдчовав о шкодѣ питя, же наконець вшиткы подписали з ним завязок не пити цѣлый рок.

В новелѣ не суть ниякы описы, ниякы подробности о характерах постав, лем голый сюжет и нечекана поента.

## Жерела и одказы
* Білоус П.: Термінологічний словник. //Білоус П. В.:  Вступ до літературознавства: навч. посіб. — Київ: ВЦ «Академія», 2011. — 336 с. —  — сс. 316-330. 
* Жеребило Т.В.: Словарь лингвистических терминов. Изд. 5-е, испр. и доп. - Назрань: `ООО «Пилигрим», 2010. - 486 с.  

## Референции

Катеґорія:Литературны жанры
Катеґорія:Литературны термины
Поента

**Поента**, од фр. *pointe* вершок, шпиц, гра слов — остроумне закончѣня, главна думка, умѣщена в конци анекдота, росповѣди, филма або литературного дѣла.

## Психология поенты
Коли комик росповѣдать историю, он нароком выволуе на слухачох даяку напятость, котра наростать поступом росповѣди. Але она нигда не досягне предпокладаной кулминачной точкы. Поента в едном моментѣ перетне, як словесна гилотина, дотогдышный логичный вывой истории и одкрые драматичны чеканя слухачох. Напятость, котру они достали, нараз чинить ся непотребнов, пребыточнов и выбухне в смѣх. Другыма словами, смѣх одстранять тот емотивный набой, котрый став ся збыточный и незмыселный и мать быти даяк увольненый через физиологичны каналы найменшого одпору. Теоретикы мають розличны думкы, але майже вшиткы суть згодны в том, же емоции, выбухаючы в смѣх, мають в собѣ елемент агресивности. Иммануел Кант розумѣв, же причинов, котра выволуе смѣх в той ситуации е перетворѣня напятого чеканя в нич.

## Жерела и одказы
* Pointe. //Ottův slovník naučný. Illustrovaná encyklopaedie obecných vědomostí. Díl 20. Vyd. J. Otto. V Praze, 1903.
* Aggression and tension. //Encyclopaedia Britannica. 

## Референции

Катеґорія:Литературны термины
Уайт Гиллс, Виктория

**Уайт Гиллс**,  White Hills — передмѣстя Бендиго в централной части штата Виктория в Австралии. Од центра мѣста оддалене о 4 км на сѣверовосток.

Через Уайт Гиллс протѣкать поток Бендиго, на котром в минулости были найдища золота, а назву передмѣстя достало од бѣлой глины, котра отворила ся копачам, коли гледали золото.

Подля списованя року 2011 Уайт Гиллс мать 3275 обывательох. 

## История
Поштова штация Уайт Гиллс отворила ся в августѣ 1857 в часѣ «золотой горячкы».

## Вызнамны родаци
* Джеймс Олдридж — писатель и новинарь;
* Майкл Джон Фланниган — первый Окружный иншпектор острова Кинг в штатѣ Тасмания, за што его имя несе найвекше озеро Фланниган на том островѣ.

## Референции

Катеґорія:Населены пункты Австралии
Бендиго

**Бендиго**  Bendigo /ˈbɛndɪɡoʊ/ — город  на югу Австралии, четвертый найвекшый город штата Виктория и другый найвекшый финансовый центер штата по Мелбурну. Обывательох города называють бендигонцями,  Bendigonians. 

## Полога
Бендиго лежить в географичном центрѣ штата Виктория, оддалене о 150 км на сѣверозапад од Мелбурна, главного города штата Виктория и о 188 км на юговосток од мѣстечка Свон Гилл на сѣверной граници штата. 

## История
Бендиго достав свою назву од потока Бендиго, зась поток — од мѣстного пастуха Виллиама Абеднего Томпсона на прозывку *«Бендиго»*, котрый быв найлѣпшый английскый пястьовый борець. Осада Бендиго стала ся прудко ростучым городом од 1850-х рокох по объявлѣню золота на тых землях. Од року 1851 ту добыли 780&nbsp;000 килограм золота. В зачатку 20. ст город зажив економичный упадок, але по свѣтовых войнах зачав ся рост, котрый держить доднесь.

## Днешность
Туристика е найвекшый конарь економики днешного Бендига. Дашым конарьом е комерчный и финансовый: в городѣ фунгуе акциова биржа Bendigo Stock Exchange (BSX), основана еще в року 1860, централа банка Bendigo Bank. Промысел представлять велика зливарня Keech Castings, што продукуе машины про банництво, выробкы про желѣзницю и иншу зливарску продукцию; гумарня Motherson Elastomers; оборонна компания Thales Australia, фабрика Australia Defence Apparel, што продукуе униформы про войско и полицию, непрострѣлны лайбикы; биотехнологична компания Intervet на выробу вакцин. Продовжать ся долованя золота, теперь уже на векшых глубинах.

## Референции

Катеґорія:Населены пункты Австралии
Виктория (Австралия)

**Викто́рия** ( *Victoria*, покуртано *Vic*)&nbsp;— штат на юговостоку Австралии зоз административным центром Мелбурн. В Мелбурну жиють ¾&nbsp;обывательства штату Виктория.
## История и назва
Штат быв названый подля кральовной Виктории, коли выдѣлив ся з Нового Южного Велса в року 1851. Еще еден австралийскый штат, Квинсленд, быв названый на ей честь.
## Землепис

Штат Виктория на сѣверѣ сосѣдить з Новым Южным Велсом, на западѣ&nbsp;— з Южнов Австралиев, на юговостоку омывать ся Тасмановым морьом, на югозападѣ&nbsp;— Индийскым океаном. 

Розлога штату Виктория чинить 237&nbsp;659&nbsp;км², и так е штат другым найменшым в Австралии по Тасмании.
## Политичне зряджѣня
Парламент штата складать ся з двох комор: нижна комора (Асамблея) 88-членна, верхна комора (Рада) 40-членна. Подля Вестминстерской традиции, партия, што зыскала векшину в Асамблеи, формуе владу, котра пак одповѣдать перед парламентом. Губернатор е представительом Британской Коруны, менуе премьер-министра, надавать кральовске схвалѣня легислативным актам, мать право роспустити парламент и огласити новы вольбы.  
## Жерела и одказы
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. . 
* Парламент штата Виктория 

## Референции

Катеґорія:Штаты Австралии